Missatge: Doncs ara fa poc que ha sortit el The Witcher 2, la continuació de la famosa saga basada els llibres d'Andrzej Sapkowski, un polonès que creà un món de fantasia a l'estil de Tolkien. No m'he llegit els llibres, ja fa molt que no llegeixo pràcticament cap novel·la, però pel que m'han dit (i pel que he pogut veure en el videojoc) el món de The Witcher és més ferèstec, obscur i adult que no pas el de Tolkien. El cas és que la companyia polonesa CDProjekt fa poc que ha tret The Witcher 2, i jo que soc un fan dels RPG's (Fallout, Mass Effect, Elder Scroll, etc) he decidit adquirir-lo. Com que no hi havia jugat mai, he decidit baixar-me la primera part (The Witcher Enhanced Edition) i passar-me'l abans de començar la segona part. I la veritat és que estic molt satisfet. És un joc impressionant en tots els aspectes! És un RPG molt original que s'allunya del concepte de Sandbox, que s'ha posat de moda últimament, en favor d'una història més forta. Als amants dels RPG, us recomano aquesta saga. La segona part encara no l'he provada, però si és la meitat de bona que la primera, ja val la pena.
Emocions: anticipation
joy

Resposta: A mi m'agradava l'ambientació i la història, però tantes missions secundàries de "mata x monstres de tal tipus", "aconsegueix x nombre d'ingredients" o "ves a tal lloc per després anar a l'altre" em van matar i el vaig acabar deixant, més o menys poc després de la missió de trobar els símbols aquells per entrar a la torre del pantà.
Emocions: sadness, disgust, joy